《灵壁石》
宋代·张扩

十年此地征尘染，谁与山川还旧观。九华小样出君家，要续个中消息断。

此郎与山对立玉，几上重重见陵谷。安知可备宫架悬，乐府待之八音足。

他山岂无石一拳，如琮断方璧断圆。不如此峰真巧具，六窗七窍俱天然。

君今落帆锡山近，挈石寻泉丫无恨。会须漱石更枕流，世事入门君勿听。

作者简介：[约公元一一二二年前后在世]字彦实，一字子微，德兴人。生卒年均不详，约宋徽宗宣和中前后在世。工诗，词采清丽。崇宁中（公元一一o四年左右）进士。授国子监簿，迁博士，调处州工曹，召为秘书省校书郎，寻充馆职。南渡后，历中书舍人。为著作郎时，秦桧赏其诗，迁擢左史，再迁而掌外制。所交如曾糙、朱翌、吕本中辈，皆一代大家。扩著有东窗集四十卷，诗十卷，《宋史艺文志》传於世。